อยากทราบว่าพยาธิภาพในปอดหมายถึงอะไรครับ เป็นโรคต้องห้ามทางราชการไหม และก็มีวิธีการรักษาหรือบำรุงไหมครับ
สวัสดีค่ะ พยาธิสภาพ หรือสภาพโรค หรือ Disease ตามคำนิยามคือ สภาพที่ร่างกายไม่สามารถรักษาสภาพสมดุลได้ นั่นคือมีความผิดปกติทั้งร่างกายและจิตใจ หรือหมายความง่ายๆ ก็คือการมีโรคเกิดขึ้นค่ะดังนั้น พยาธิสภาพที่ปอด ก็คือการที่มีโรคของปอดนั่นเองค่ะ แต่ไม่ได้เจาะจงว่าเป็นโรคอะไร อาจเป็นได้ตั้งแต่โรคที่ไม่มีอาการ ไม่ร้ายแรง เช่น มีก้อนเนื้องอกธรรมดาในปอด มีพังผืดในปอดบางจุด ปอดแฟบบางจุด เป็นต้น จนถึงโรคร้ายแรง เช่น ปอดแตก เลือดออกในปอด มะเร็งปอด และอาจเป็นโรคติดเชื้อ โรคติดต่อ เช่น วัณโรค โควิด 19 ที่ลงปอด หรือไม่ใช่โรคติดต่อก็ได้ เช่น โรคติดเชื้อแบคทีเรียต่างๆ ในปอด เป็นต้น